Каква е разликата между био и конвенционално брашно?



На полето зърното ни се отглежда без минералните торове на химическата индустрия, използват се естествени органични торове. Плевелите се унищожават по мехничен начин а не с химически препарати. Предпазвайки се от вредителите и болестите, използваме средства, които са толерантни към полезните обитатели на екосистемата.
Второ, още преди да се прибере зърното, складовете се обработват с позволените в био земеделието препарати и се вземат всички мерки да се предотврати влизането на вредителите при зърното.
В склада, след като се събере зърното, то не се обработва с препарати за "дезинсекция", за да се очистят "вредителите", а се взимат мерки тези насекоми и животни въобще да нямат достъп до вкусното зърно. Когато се налага, се използват естествени препарати, но без да имат контакт със зърното. Разполагат се около него, за да им попречат. Защото не само "вредителите" се хранят с обработеното с отрова зърно, а и ние, нали така?


Във всичко, което правим, искаме да сме пример за това, че добрите решения съществуват и не е нужно отглеждането на храна да е най-унищожителната човешка дейност. А и за да ни е вкусно.










